Държавен вестник, бр. 4, 2011 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  4
6. Насърчаване развитието на мрежи за 
достъп от следващо поколение
Мрежите от следващо поколение (Next 
Generation Networks – NGN) ще бъдат основен 
двигател за технологичното развитие на сектора 
в средносрочен и в дългосрочен план. Насър­
чаването на развитието на този вид мрежи по 
начин, който да гарантира равнопоставеност 
и избягване предоставянето на предимства 
на конкретни предприятия, е особено важно, 
тъй като разпространението на NGN, както и 
предоставяните чрез тях услуги очертава плос­
костта, на която ще се развива конкуренцията 
в бъдеще.
Мрежите за достъп от следващо поколение 
(Next Generation Access – NGA) се състоят изця­
ло или частично от оптични елементи и могат 
да доставят услуги с много висока скорост и да 
поддържат множество модерни комбинирани 
услуги. Навлизането на мрежите от следващо 
поколение е предпоставка за развитието и 
използването на широколентовия достъп. Все 
още обаче не са решени регулаторните въпроси 
по отношение на достъпа при тези мрежи на 
общностно ниво. Необходим е последователен 
и координиран регулаторен подход при прехода 
към мрежи за достъп от следващо поколение, 
който да определи ясни правила за изграждане 
и ползване на мрежовата инфраструктура и да 
насърчи конкуренцията.
Главният проблем пред бързото изграждане 
на мрежите за достъп от следващо поколение 
са големите първоначални инвестиции. 
В райони, където в бъдеще се очаква част­
ни инвеститори да развиват мрежи за достъп 
от следващо поколение, държавата може да 
предприеме набор от мерки за ускоряване на 
инвестиционния цикъл и така да насърчи ин­
веститорите да изпълнят своевременно инвести­
ционни си планове. Предвид факта, че голяма 
част от разходите за изграждане на оптични 
кабелни мрежи са за строителни работи, в Ре­
гулаторна рамка 2009 се засилва възможността 
чрез изменение на законодателството да се 
облекчи процесът на придобиване на право на 
преминаване, да се изиска от предприятията да 
координират строителните работи, да предоста­
вят част от своята инфраструктура за съвмест­
но полагане на кабели и съвместно ползване 
на съоръжения, да се наложат задължения за 
изграждане на оптична кабелна връзка при 
строежа на нови обекти (включително нови 
водопроводни, енергопреносни, транспортни 
или канализационни мрежи) и др.
За да се насърчи развитието на мрежи от 
следващо поколение, в дългосрочен план могат 
да бъдат предприети редица мерки. Развити­
ето на тези мрежи ще промени условията на 
търсене и предлагане както на ниво пазари на 
едро, така и на ниво пазари на дребно. Това 
би довело до необходимостта от налагане на 
нови задължения, в т. ч. на нови комбинации 
от задължения за активен и пасивен достъп, 
прилагани на пазарите за предоставяне на 
(физически) достъп на едро до мрежова ин­
фраструктура в определено местоположение 
и широколентов достъп на едро. Във връзка 
с това КРС ще трябва да направи преглед на 
наложените специфични задължения на пред­
приятията със значително въздействие върху 
пазара (SMP) и да оцени необходимостта от 
тяхната отмяна, поддържане или налагане на 
нови задължения.
Определянето на ясни правила за изграждане 
и ползване на мрежовата инфраструктура дава 
правна сигурност за инвестиране в следващото 
поколение на мрежи за достъп. Правилата за 
съвместно ползване на изградената пасивна 
инфраструктура и прилагането на ефективни 
регулаторни мерки ще спомогнат за намаляване 
на общите финансови разходи за предприятията 
за разгръщане на мрежи от следващо поколение. 
Не на последно място може да се преразгледа 
възможността за функционалното разделяне на 
мрежите за достъп.
Подобряването на условията за развитие и 
изграждане на съвременна електронна съоб­
щителна инфраструктура и конкурентен пазар 
е възможно чрез:
• насърчаване на инвестициите за изграждане 
и развитие на електронни съобщителни мрежи 
от следващо поколение чрез създаване и при­
емане на подходяща нормативна база, без да 
се предизвиква нарушаване на конкуренцията;
• опростяване на процедурите по отношение 
на дейностите по изграждане на електронни 
съобщителни мрежи или нови мрежови съо­
ръжения чрез изменение в законодателството 
(основно в Закона за устройство на територи­
ята) и подобряване на съгласуваността между 
компетентните местни и централни органи; 
• подобряване на условията за достъп и 
взаимно свързване не само до мрежата на ис­
торическия оператор на фиксираната мрежа, а 
и до мрежите на всички останали предприятия 
(в т.ч. електроразпределителни и ВиК друже­
ства), чрез създаване на конкурентни условия 
за съвместното ползване на каналната мрежа 
и съвместно разполагане на съоръженията и 
кулите;
• осигуряване прилагането на специфичните 
задължения, наложени на предприятията със 
значително въздействие върху съответния пазар 
за предоставяне на достъп до мрежи от следва­
що поколение (чрез оценка на необходимостта 
от отмяна, поддържане или налагане на нови 
специфични задължения).
7. Развитие на мобилни мрежи 
Сегментът на мобилни мрежи и услуги в 
Република България е лидер в общия обем на 
електронния съобщителен пазар. След като три­
те предприятия на наземни мобилни мрежи по 
стандарт GSM (Global System Mobile) получиха 
лицензии за предоставяне на мобилни услуги от 
трето поколение – UMTS (Универсална мобилна 
телекомуникационна система), е налице още 
по-динамично развитие в условията на интен­
зивна конкуренция и насищане на пазара. Един 
от най-важните аспекти на третото поколение